วันก่อนได้ชิมผัดซีอิ๊วรสเด็ดร้านราดหน้าคนแซ่แต้แล้วติดใจ วันนี้เลยไปที่สวนกล้วย Market อีกครั้ง ชอบนะ ที่จอดรถสะดวก ที่นั่งกินอาหารก็สะอาดใช้ได้ 

ระหว่างรอผัดซีอิ๊วและราดหน้าอยู่ มองไปเห็นในตู้ร้านก๋วยเตี๋ยวน้ำแดงสูตรเพชรบุรีมีไก่ทอดกับหมูทอดชิ้นใหญ่ดูน่ากิน เลยลองสั่งข้าวไก่ทอดมาลอง 1 จาน เค้าไม่แปะป้ายราคาไว้ แต่เดาว่าก็ราวๆ 35 - 40 แหละ

รอพักนึงแม่ค้ายกมาให้ที่โต๊ะ เอ่อ....ข้าวไก่ทอดจริงๆ ด้วย มีข้าวกับไก่ทอด ไม่มีผักเลย ไม่มีซุปด้วย 555 ยังดีมีน้ำจิ้มไก่มาให้ด้วย รสชาติพอกินได้ ฝืดคอทนหน่อย ปริมาณน้อยไปเมื่อเทียบกับราคา เนื้อไก่นิดเดียว จานนี้แม่ค้าเรียกเก็บ 40 บาท รู้งี้สั่งก๋วยเตี๋ยวอาจดีกว่า
 